Diari Oficial de la Generalitat Valenciana


Sumari del DOGV 4927, del 19-01-2005 (2005/51)

Informació pública de l'alternativa tècnica del programa de la unitat d'execució Benipeixcar-2 i la proposta de pla parcial de millora, així com el conveni urbanístic que es tramita simultàniament.
-----------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4927

Data del DOGV
:   19-01-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/51


Organisme emissor
:   Ajuntament de Gandia

Tipus de document
:   Anunci

Informació pública de l'alternativa tècnica del programa de la unitat d'execució Benipeixcar-2 i la proposta de pla parcial de millora, així com el conveni urbanístic que es tramita simultàniament. [2005/M51]
  
En compliment del que disposen l'article 46 i concordants de la Llei 6/1994, de 15 novembre, de la Generalitat Valenciana, Reguladora de l'Activitat Urbanística (LRAU), es fa públic que, per acord del Ple de l'Ajuntament, de 4 de novembre de 2004, se sotmet a informació pública l'alternativa tècnica del programa de la unitat d'execució Benipeixcar-2 i la proposta de pla parcial de millora presentades per la mercantil Aprusa, així com el conveni urbanístic proposat per Urbanizaciones Albanell, SL, que es tramita simultàniament. L'actuació afecta una superfície de 41.802 m² de sòl urbanitzable sectoritzat, situada al sud de l'àrea de la població, al costat de l'avinguda d'Almansa i la carretera de Benirredrà, i s'hi adscriuen terrenys, amb una extensió de 6.270,30 m², destinats a dotacions públiques de la xarxa primària o estructural, corresponents al parc públic Alqueria del Duc.
  
Durant el període d'informació pública regirà el que disposa l'esmentat precepte i, per tant, les propostes podran ser objecte de consulta pública a l'Ajuntament, podran presentar-s'hi al·legacions, altres alternatives tècniques, cabrà la pròrroga per 20 dies addicionals si, durant els 10 primers dies d'informació pública, alguna persona es comprometera a presentar una alternativa tècnica substancialment diferent de la inicial i en prestara caució, i podran presentar-se proposicions juridicoeconòmiques durant els cinc dies següents al venciment del tràmit d'informació pública. L'acte d'obertura de pliques tindrà lloc a les 12.00 hores del dia hàbil següent a la conclusió del termini per a presentar-les i, durant els 10 dies següents, les actuacions podran ser objecte de consulta i al·legacions, i els competidors podran associar-se unint les seues proposicions.
  
Bases per a l'ordenació i programació del sector
  
1. En l'àmbit del sector, s'ha d'incloure la meitat de la rotonda de la xarxa primària avinguda de les Esclaves, amb aprofitament computable i exclosa inicialment, incrementant-se la superfície d'aquell en 1.300 m². En conseqüència, es modificarà, també, l'àrea de repartiment, en incrementar-se la xarxa primària del parc públic Alqueria del Duc adscrita al sector, que passa a tindre 6.270,30 m².
  
2. Amb l'excepció indicada anteriorment i la supressió de les orelles situades a l'avinguda de les Esclaves i al vial perpendicular a ella, l'estructura viària bàsica del sector és la continguda en el pla parcial sotmés a informació i concurrència públiques, la previsió mínima de places d'aparcaments en via pública és d'1,5 per habitatge i, en aparcaments privats, de 2 per habitatge, l'ús comercial se situarà en espais cèntrics i l'ordenació integrarà els espais destinats a habitatges de renda lliure i protegits.
  
3. Es tractarà de reordenar, a fi de concentrar-les al màxim, la zona verda i les adjacents d'equipament públic.
  
4. Es tractarà de reordenar, a fi de concentrar-les al màxim, les zones d'equipament 3-4 i les comercials.
  
5. Se substituirà el coeficient d'edificabilitat de les zones d'equipament 1-2, establit en l'article 54 de les normes, pel previst en les normes del Pla General. Així mateix, la «planta diàfana» de l'article 30 se substituirà per «planta tècnica».
  
6. Tota iniciativa ha de respectar les determinacions de la proposta de conveni urbanístic presentada junt amb la iniciativa que se sotmet a informació pública.
  
7. Hauran d'adoptar-se les mesures necessàries perquè no se sobrepassen, al sector, els nivells sonors màxims permesos per la legislació vigent, provinents de la zona industrial confrontant i del mateix sector.
  
8. És objectiu de la programació el foment d'habitatges subjectes a algun règim de protecció pública i, per a la seua consecució, s'aplicarà el règim establit en els articles 70.B i C i 71.3 in fine, i 4 de la Llei 6/1994, Reguladora de l'Activitat Urbanística, d'acord amb els límits i les condicions següents:
  
A) El mínim d'habitatges de renda lliure serà del 50% de les previstes al sector.
  
B) El sostre residencial mínim destinat a la construcció d'habitatges protegits serà del 40% del sector. Entre el 20 i 30% dels dits habitatges protegits se subjectaran al règim de lloguer. Almenys un dels habitatges protegits serà apte per a persones amb deficiències de mobilitat. En el còmput del sostre residencial mínim vinculat no s'inclouran els habitatges procedents de l'adquisició dels excedents d'aprofitament, regulats en l'apartat següent.
  
C) L'urbanitzador adquirirà els excedents d'aprofitament corresponents a l'Ajuntament i els destinarà a la construcció d'habitatges protegits. La compensació a l'Ajuntament es realitzarà en espècie, per mitjà de la modalitat de canvi per obra realitzada.
  
D) Les proposicions juridicoeconòmiques que es presenten en plica tancada hauran de contindre, a més de les determinacions legalment exigibles, una proposta de conveni que s'haurà de subscriure amb l'Ajuntament, en el qual es detallaran les diverses tipologies i proporcions dels habitatges protegits, els sistemes d'adjudicació a beneficiaris, el grau i la forma de participació de l'Ajuntament en el control de les adjudicacions, i qualssevol altres d'interés que garantisquen la publicitat, l'objectivitat i l'equanimitat de les actuacions, així com l'eradicació de pràctiques fraudulentes o irregulars en totes les fases del procés.
  
Criteris per a l'adjudicació del programa
  
Les propostes es valoraran d'acord amb els criteris següents:
  
Es valoraran en grau preferent:
  
1. L'alternativa que presente l'ordenació més idònia, i que concrete i assumisca les qualitats d'obra més adequades per a l'execució de les obres d'urbanització del sector.
  
2. La major rendibilitat social de les propostes, que es determinarà en funció de l'interés general i dels objectius descrits.
  
3. L'equilibri ponderat entre els tres grups de destinació dels habitatges protegits: venda, lloguer, socials.
  
4. La qualitat i el disseny de la solució arquitectònica en cada una de les tipologies que s'ha de construir.
  
5. La implantació d'energies alternatives en les construccions.
  
Es valoraran en grau mitjà:
  
6. La proposta que assumisca, expressament i raonada, un benefici empresarial més proporcionat per la promoció i gestió de l'actuació.
  
7. La proporcionalitat de la retribució de l'urbanitzador
  
Es valoraran, en menor grau:
  
8. Els terminis de desenvolupament del programa.
  
9. La proposta que oferisca més garanties efectives de compliment.
  
10. La proposta que oferisca més incentius, garanties o possibilitats de col·laboració dels propietaris afectats per l'actuació, per a facilitar o assegurar-ne el desenvolupament, llevat que aquells es pretenguen arbitrar a càrrec de l'interés públic.